pythainlp/thai_wikipedia_clean_20230101 huggingface dataset:
ช่วงเริ่มต้นรัชกาลของพระองค์เกิดกบฏชาวนาในเกาะฟึนและคาบสมุทรจัตแลนด์ เมื่อทรงปราบกบฏในเกาะฟึนได้แล้ว พระองค์ก็หันเหความสนใจไปยังการจลาจลในจัตแลนด์ โดยเฉพาะเขตเวนด์ซิสเซิลในจัตแลนด์เหนือควบคุมการจลาจลได้ค่อยข้างลำบาก เนื่องจากมีกองทัพชาวนา 25,000 คน นำโดยเฮนริก เรฟเอินโทว์ (ถูกประหารในปี 1441) เป็นภัยคุกคามอย่างต่อเนื่องของราชบัลลังก์กษัตริย์คริสตอฟเฟอร์ที่ 3 แต่ก่อนกษัตริย์จะทรงมีพระบัญชา ตระกูลขุนนางในจัตแลนด์ได้ระดมพลของตนเดินทัพไปทางตะวันตกของออลบอร์ เพื่อเผชิญหน้ากับกองทัพของเรฟเอินโทว์
ชาวนาได้สร้างป้อมเกวียนขนาดมหึมาที่มีความหนาลึกถึงสามชั้นเพื่อป้องกันตนเองจากกองทัพม้าอัศวิน ที่รู้ว่าจะเข้ามาสู้กับพวกเขาแน่ พวกเขายังกองกิ่งไม้ไว้เหนือบึงด้านหน้าค่ายและใช้ดินกลบด้านบนเพื่อให้ดูเหมือนว่าเป็นพื้นดินแข็ง กองทัพขุนนางที่ทระนงตนนำโดยเอสเกอ เยนเซน บร็อค ได้ปรากฎตัวเหนือเนินเขานักบุญยอร์นส์ (St. Jørgensbjerg;เฮลเลียนยอร์นส์เบียร์) ในวันที่ 3 พฤษภาคม ค.ศ. 1441 เหล่าอัศวินบุกค่ายแต่กลับตกติดหล่มอยู่ในบึงอย่างรวดเร็ว ชาวนาจึงเดินทัพออกมาเพื่อสังหาร บร็อคถูกสังหารในยุทธการเนินเขานักบุญยอร์นส์ ศพถูกแยกชิ้นส่วนและชาวนาส่งไปยังเมืองต่างๆ ในพื้นที่เพื่อเป็นการย้ำเตือน จากนั้นชาวนาในแมเนอออลบอร์ฮุส (พื้นที่แมเนอที่สำคัญ) ได้ลุกฮือต่อต้านกษัตริย์เช่นกันทำให้นีลส์ กืลเดินสตีร์อาเน ซึ่งเป็นขุนนางต้องหลบหนี
การที่ชาวนาปฏิบัติต่อเชลยศึกหลังสู้รบ ทำให้กษัตริย์คริสตอฟเฟอร์ที่ 3 ทรงตั้งพระทัยอย่างแน่วแน่ที่จะปราบกบฏชาวนา พระองค์นำกองกำลังกษัตริย์ขึ้นเหนือไปยังค่ายกบฏที่ฮุสบีโฮลใกล้เนินเขานักบุญยอร์นส์ ในจัตแลนด์เหนือ แต่เนื่องจากกลุ่มกบฏมีจำนวนกองกำลังมากกว่าพระองค์ กษัตริย์คริสตอฟเฟอร์ทรงใช้อุบายในการส่งสาส์นระบุว่า ชาวนาทุกคนที่ยอมออกมาจากค่ายและกลับบ้าน พวกเขาเหล่านั้นจะไม่ถูกลงโทษฐานกบฏ ชาวนาจากเกาะมอร์สและเมืองทิสเติดยอมออกจากค่ายและกลับบ้าน ทำให้พวกเขาถูกเรียกในภายหลังว่าเป็นพวกทรยศและขี้ขลาดตาขาว กษัตริย์คริสตอฟเฟอร์ที่ 3 จึงทรงสั่งให้โจมตีค่ายในวันที่ 8 มิถุนายน ค.ศ. 1441 และถึงแม้จะต่อสู้อย่างดุเดือดแต่ชาวนาก็ไม่สามารถเอาชนะอัศวินเกราะหนักได้ ฝ่ายกบฏถูกสังหารหลายพันคน ผู้รอดชีวิตถูกปรับโทษอย่างหนัก ผลที่ตามมาร้ายแรงกว่านั้นคือ พวกกบฏสูญเสียสถานะอิสระและกลายเป็นทาสติดที่ดินในผืนนาที่พวกเขาอาศัยอยู่ กษัตริย์ทรงกำหนดให้การพกอาวุธที่ยาวกว่ามีดสั้นเป็นอาชญากรรมที่ร้ายแรงสำหรับชาวนา การปราบปรามชาวนาที่ครั้งหนึ่งเป็นอิสระในเดนมาร์กจึงสิ้นสุดลง
พระราชพิธีราชาภิเษกและความสัมพันธ์กับชาวสวีเดน.
ในเดือนพฤษภาคม ค.ศ. 1442 กษัตริย์คริสตอฟเฟอร์ที่ 3 เสด็จไปยังเมืองเลอเดิสเซเพื่อพบปะกับขุนนางของทั้งสามราชอาณาจักร พระองค์ได้รับเลือกให้เป็นพระมหากษัตริย์นอร์เวย์ที่นั่นและจากนั้นเสด็จไปยังออสโล ซึ่งทรงประกอบพระราชพิธีราชาภิเษกในวันที่ 2 กรกฎาคม ค.ศ. 1442 หนึ่งปีถัดมาทรงได้รับการประกาศเป็นพระมหากษัตริย์เดนมาร์กที่สภาอุร์นโฮฟใกล้เมืองรีเบ เมื่อพระตำหนักของพระองค์ในเมืองรอสกิลด์ถูกเพลิงไหม้ กษัตริย์คริสตอฟเฟอร์ทรงย้ายไปประทับที่โคเปนเฮเกนและทรงสถาปนาให้เป็นราชธานีเดนมาร์ก ตามกฎบัตรเมือง ค.ศ. 1443
ขุนนางสวีเดนไม่ชอบที่จะต้องสละอำนาจใดๆ และไม่ชอบพระองค์ด้วย โดยอ้างว่าพระองค์มีความเป็นเยอรมันเกินไป และทรงอนุญาตให้พระมาตุลาของพระองค์ (อดีตกษัตริย์อีริค) ปล้นเส้นทางการขนส่งสินค้าจากปราสาทของพระองค์ในเกาะเกิตลันด์ โดยพระองค์ไม่พยายามหยุดยั้งอะไรในฐานะกษัตริย์ พวกเขาอ้างว่าการเพาะปลูกที่ไม่ดีก็เพราะกษัตริย์ ประชาชนหิวโหยจนต้องผสมเปลือกไม้กับแป้งสาลีเล็กน้อยเท่าที่หาได้กินเพื่อประทังชีวิต กษัตริย์คริสตอฟเฟอร์ที่ 3 จึงทรงได้รับสมัญญาอย่างดูถูกจากชาวสวีเดนว่า "กษัตริย์เปลือกไม้" (Bark King) แต่ในทางกลับกัน พระองค์พยายามสนับสนุนเมืองและพ่อค้าให้มีมากเท่าที่ชนชั้นสูงจะมีได้ และเมืองสันนิบาตฮันซาก็อนุญาตให้ทำการค้าได้
พระองค์ทรงดำเนินนโยบายสงครามที่ไร้ประสิทธิภาพและทรงเจรจากับอดีตกษัตริย์อีริค สมเด็จลุงของพระองค์ที่ประทับในเกิตลันด์ สิ่งนี้ข่วยบรรเทากระแสความไม่พอใจของสวีเดนและสันนิบาตฮันซาได้บ้าง สนธิสัญญาสหภาพคาลมาร์มีการเปลี่ยนแปลงเพื่อให้ชนชั้นขุนนางมีอำนาจในการกำหนดนโยบายเสียส่วนใหญ่ และพระมหากษัตริย์ก็สูญเสียพระราชอำนาจมากมายที่กษัตริย์ได้รับเสมอมาตั้งแต่สมัยไวกิง ผลของความสมดุลทางอำนาจนโยบายนี้ยังไม่เป็นผลเมื่อพระองค์เสด็จสวรรคตกะทันหัน ด้วยทรงเป็นทายาทพระองค์สุดท้ายในสายพระราชสันตติวงศ์พระเจ้าวัลเดมาร์ที่ 4 แห่งเดนมาร์ก
ใน ค.ศ. 1448 กษัตริย์คริสตอฟเฟอร์ที่ 3 เสด็จสวรรคตกะทันหันที่เมืองเฮลซิงบอรย์ ขณะทรงมีพระชนมายุ 31 พรรษา พระบรมศพได้รับการฝังที่มหาวิหารรอสกิลด์ เมืองรอสกิลด์ พระมเหสีม่ายของพระองค์คือ สมเด็จพระพันปีหลวงโดโรเธียได้อภิเษกสมรสกับกษัตริย์องค์ถัดไปคือ พระเจ้าคริสเตียนที่ 1 แห่งเดนมาร์ก
พระอิสริยยศเต็มของกษัตริย์คริสตอฟเฟอร์ คือ "ด้วยพระคุณของพระเจ้า พระมหากษัตริย์เดนมาร์ก, สวีเดนและนอร์เวย์, ชาวเวนด์และชาวกอธ, เคานท์พาลาทีนแห่งไรน์, ดยุกแห่งบาวาเรีย"
วัดตองปุ (จังหวัดพระนครศรีอยุธยา)
วัดตองปุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณที่แม่น้ำป่าสักและแม่น้ำลพบุรีไหลมาบรรจบกัน ในตำบลบ้านเกาะ อำเภอพระนครศรีอยุธยา จังหวัดพระนครศรีอยุธยา มีที่ดินตั้งเขตวัดเนื้อที่ 21 ไร่ 2 งาน 76 ตารางวา
วัดตองปุตั้งวัดเมื่อ พ.ศ. 1920 ได้รับพระราชทานวิสุงคามสีมาครั้งหลังเมื่อวันที่ 23 สิงหาคม พ.ศ. 2499 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 23 สิงหาคม พ.ศ. 2507 ตามประวัติเล่าว่าเป็นวัดที่สมเด็จพระนเรศวรมหาราชสร้างถวายเป็นที่จำพรรษาแด่พระมหาเถรคันฉ่อง พระเถระผู้ใหญ่ชาวรามัญ ต่อมาวัดตองปุกลายสภาพเป็นวัดร้างอยู่ระยะหนึ่ง พระที่เคยจำพรรษาอยู่ก็ย้ายไปประจำ ณ วัดสะแก โดยพระปลัดนาคที่จำพรรษาอยู่วัดสะแก มักมาท่องหนังสือที่วัดตองปุเป็นประจำ จนภายหลังมีการสร้างเพิง ต่อมาชาวบ้านที่เลื่อมใสและเป็นญาติโยมก็หันมาทำบุญ ณ วัดตองปุนี้อีกครั้ง ทำให้วัดตองปุมีการพัฒนาการก่อสร้างเสนาสนะ
อาคารเสนาสนะที่สำคัญ ได้แก่ วิหารหลวงพ่อโต แต่เดิมเป็นอุโบสถมหาอุดหลังเก่า ต่อมาได้บูรณะอุโบสถและหลวงพ่อโต หน้าอุโบสถและพระประธานหันหน้าไปทางทิศตะวันตก ลักษณะโบสถ์รามัญ เดิมสร้างขึ้นเพื่อใช้ประกอบพิธียันกิจ พิธีสวดพระปริตร ปลุกเสกน้ำมนต์ศักดิ์สิทธิ์ ปลุกเสกเครื่องรางของขลังในสมัยกรุงศรีอยุธยา และเรื่อยมาจนถึงสมัยกรุงรัตนโกสินทร์
โมนีกา เด เจนนาโร
โมนีกา เด เจนนาโร  เกิดเมื่อวันที่ 8 เดือนมกราคม ค.ศ. 1987 เธอเป็นนักวอลเลย์บอลหญิงอาชีพชาวอิตาลี เล่นในตำแหน่งตัวรับอิสระ ปัจจุบันเล่นให้กับทีมอีโมโกวอลเลย์โกเนลยาโน และเป็นนักวอลเลย์บอลหญิงทีมชาติอิตาลี โดยเธอเข้าร่วมโอลิมปิกฤดูร้อน 2012, 2016 และ2020
เด เจนนาโร เธอเข้าร่วมกับทีมชาติอิตาลีในการ แข่งขันวอลเลย์บอลหญิงชิงแชมป์โลก 2014 ทีมจบลงด้วยอันดับที่ 4 ของการแข่งขัน หลังจากแพ้ 2–3 เซ็ต ให้กับทีมวอลเลย์บอลหญิงทีมชาติบราซิล ในการแข่งขันชิงเหรียญทองแดง เช่นเดียวกับการแข่งขันวอลเลย์บอลหญิงชิงแชมป์โลก 2018 ทีมชาติอิตาลีได้รับรางวัลรองแชมป์ของการแข่งขัน หลังจากแพ้ให้กับทีมชาติเซอร์เบีย 3-2 เซ็ต โดยเธอก็ได้รับเลือกให้เป็นตัวรับอิสระที่ดีที่สุดของการแข่งขันทั้ง 2 ครั้ง ทั้ง 2014 และ 2018
ในการแข่งขัน ซีอีวีวิมินส์แชมเปียนส์ลีก ร่วมกับทีมอีโมโกวอลเลย์โกเนลยาโน ซึ่งในฤดูกาล 2016-17 และฤดูกาล 2018-19 อีโมโกวอลเลย์ จบการแข่งขันด้วยการเป็นรองแชมป์ และในฤดูกาล 2020-21 ทีมได้รับรางวัลชนะเลิศของการแข่งขัน โดยเธอได้รับรางวัล ตัวรับอิสระยอดเยี่ยม ของการฤดูกาลแข่งขันที่กล่าวมาข้างต้นทั้ง 3 ครั้ง ของรายการซีอีวีวิมินส์แชมเปียนส์ลีก
เจ้าชายเปาโลส มกุฎราชกุมารแห่งกรีซ
เดอะแบ็กรูม
เดอะแบ็กรูมส์ เป็นคริปปี้พาสต้าที่บอกเล่าเรื่องราวเกี่ยวกับเขาวงกตห้องออฟฟิศที่สร้างขึ้นแบบสุ่มโดยไม่มีสิ้นสุด เดอะแบ็กรูมส์มีลักษณะที่ประกอบด้วยกลิ่นเหม็นอับพรมชื้น ผนังโทนสีเหลืองขาวดำ และหลอดฟลูออเรสเซนต์ที่กระพริบสลัว ปัจจุบันอินเทอร์เน็ตได้ขยายแนวคิดออกจนมี "ระดับ" และ "สิ่งมีชีวิต" ในเดอะแบ็กรูมส์ เดอะแบ็กรูมส์ดั้งเดิมมีจุดเริ่มต้นมาจากภาพถ่ายสองภาพที่ปรากฏในความคิดเห็นบนเว็บบอร์ดโฟร์แชน ในโพสต์ที่ถามหา "ภาพที่ดูแล้วไม่สบายใจ" ตามมาด้วยเรื่องที่แต่งขึ้นจากภาพโดยผู้ใช้นิรนามรายหนึ่ง เดอะแบ็กรูมส์กลายเป็นส่วนหนึ่งของกระแสและสื่อสยองขวัญและนำไปเกี่ยวโยงกับลิมินัลสเปซส์ สถาบันเอสซีพี และอัลบั้มเพลง "เอฟรีแวร์แอทดิเอนด์ออฟไทม์"
เดอะแบ็กรูมมีที่มาจากกระทู้บนบอร์ด /x/ ของโฟร์แชน ในวันที่ 12 พฤษภาคม 2019 ที่ซึ่งผู้ใช้นิรนามรายหนึ่งโพสต์ขอ "ภาพที่ทำให้รู้สึกอึดอัดที่ให้ความรู้สึก 'มันไม่ใช่'" ในส่วนความเห็นได้มีผู้ส่งภาพของโถงสีเหลืองสองภาพ ประกอบเรื่องราวของเดอะแบ็กรูมส์เป็นครั้งแรก ระบุว่าการเข้าไปในเดอะแบ็กรูมส์ได้จะต้องใช้การ "โนคลิปออกจากความเป็นจริงในที่ที่ไม่ถูกต้อง" คำว่าโนคลิปเป็นคำในวงการวิดีโอเกมใช้เรียกกรณีที่ผู้เล่นออกจากอาณาเขตที่เกมกำหนดหรือกั้นไว้ตำแหน่งที่ถ่ายภาพต้นฉบับของเดอะแบ็กรูมส์ไม่เป็นที่ทราบแน่ชัด มีการเสนอสถานที่ต่าง ๆ ที่เป็นไปได้ ไปจนถึงมีผู้เสนอว่าเป็นภาพที่สร้างขึ้นด้วยวิธีทางดิจิทัล
ผู้ใช้อินเทอร์เน็ตได้ขยายเรื่องราวของแบ็กรูมออกไปอย่างมากในรูปของ "ระดับ" ซึ่งมีหลายพันระดับ บันทึกอยู่บนวิกิที่เกี่ยวข้องกับเดอะแบ็กรูมส์ ภาพของเดอะแบ็กรูมส์กลายเป็นส่วนหนึ่งของกระแสภาพถ่ายของลิมินัลสเปซบนอินเทอร์เน็ต ซึ่งมีการอธิบายไว้ว่าคือภาพที่กระตุ้นให้เกิด "ความรู้สึกหวนคะนึงถึงอดีต หลงทาง และความไม่แน่นอน" บนสื่อสังคมติ๊กต็อกมีแฮชแท็ก #liminalspaces ที่มียอดเข้าชมรวมมากกว่า 100 ล้านครั้ง
ความสยองขวัญของแบ็กรูมถูกนำไปเปรียบกับเรื่องลวงเกี่ยวกับยูเอฟโอในแอเรีย 51 ภาพยนตร์ "เดอะไชนิง โรงแรมผีนรก" ของสแตนลีย์ คูบริก ตำนาน "ฮีโรบรายน์" บนเกม "ไมน์คราฟต์" และภาพยนตร์ปี 2019 เรื่อง "หลอน ลวง เรา" รวมถึงมีผู้ชี้ให้เห็นว่าความงงงวยของเดอะแบ็กรูมส์เข้ากันและเกี่ยวพันกับเรื่องของสถาบันเอสซีพี และสิ่งก่อสร้างประหลาด ๆ ในเกม "คอนโทรล" (2019) ไปจนถึงการเทียบกับอัลบั้มเพลง "เอฟรีแวร์แอทดิเอนด์ออฟไทม์" (2016–2019) ซึ่งแสดงอาการของสมองเสื่อมที่ใช้แซมเปิลเพลงจากยุค 1920 มาร์ตา แฟร์โร ระบุบนเว็บข่าว "Antropia" ของอิตาลีว่าห้องโถงของเดอะแบ็กรูมส์คล้ายคลึงอย่างมากกับโถงของโรงแรมโอเวอร์ลุก ในภาพยนตร์ "เดอะไชนิง โรงแรมผีนรก"
ไม่มีจริงเป็นเรื่องแต่ง
มาโทริ (โปเกมอน)
ยามาโตะ (โปเกมอน)
โคซาบุโร่ (โปเกมอน)
ริดดิค มอส
หลี่ อี้สิ้ว
หลี่ อี้สิ้ว(Lee Yi-hsiu, ชาวจีน: 李易修; เกิดเมื่อวันที่ 10 มิถุนายน พ.ศ. 2531) รู้จักกันอย่างมืออาชีพในชื่อHistory Bro(ชาวจีน: 歷史哥),เป็นคนไต้หวันนักกิจกรรมทางการเมืองบุคลิกภาพวิทยุและคนดังทางอินเทอร์เน็ตลีสำเร็จการศึกษาระดับ ปริญญาโท ในประวัติศาสตร์จาก มหาวิทยาลัยครูแห่งชาติไต้หวันลีสนับสนุนผู้สมัครชิงตำแหน่งประธานาธิบดีฮัน กั๋วหวี(ชาวจีน: 韓國瑜)เขามีช่องยูทูบ
มิสอินเตอร์เนชั่นแนลควีน 2004
มิสอินเตอร์เนชั่นแนลควีน 2004  เป็นการจัดประกวดมิสอินเตอร์เนชั่นแนลควีน ครั้งที่ 1 จัดขึ้นในวันที่ 6 พฤศจิกายน พ.ศ. 2547 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 22 คนจากทั่วโลก และผู้ที่ได้รับตำแหน่งมิสอินเตอร์เนชั่นแนลควีนคนแรกได้แก่ ตรีชฎา เพชรรัตน์ จากประเทศไทย
ในปีนี้มีผู้เข้าประกวดทั้งหมด 22 คน ดังต่อไปนี้
ปริเมราเฟเดราซิออน
ปริเมราเฟเดราซิออน  หรือเดิมมีนามว่า ปริเมราดิบิซิออนเอร์เรเฟฟ เป็นลีกฟุตบอลระดับที่สามในระบบฟุตบอลลีกในประเทศสเปน ซึ่งเริ่มต้นขึ้นในฤดูกาล 2021–22 อยู่ภายใต้การบริหารของราชสหพันธ์ฟุตบอลสเปน (เอร์เรเฟฟ) โดยอยู่ในระดับรองจากลาลิกา และเซกุนดาดิบิซิออน แต่อยู่ในระดับสูงกว่าเซกุนดาดิบิซิออนเอร์เรเฟฟ และเตร์เซราดิบิซิออนเอร์เรเฟฟ
ในปี ค.ศ. 2020 ราขสหพันธ์ฟุตบอลสเปน ได้ประกาศการปรับเปลี่ยนโครงสร้างของลีกสามดิวิชัน โดยแบ่งออกเป็นระดับกึ่งอาชีพสองลีก และมือสมัครเล่นหนึ่งลีก ซึ่ง ปริเมราดิบิซิออนเอร์เรเฟฟ จะเป็นลีกที่ตั้งขึ้นใหม่มาใช้เป็นลีกระดับที่สาม แทนที่เซกุนดาดิบิซิออน เบ และเซกุนดาดิบิซิออนเอร์เรเฟฟ จะถูกตั้งขึ้นใหม่เป็นลีกระดับที่สี่ แทนที่เตร์เซราดิบิซิออน ชณะที่ เตร์เซราดิบิซิออนเอร์เรเฟฟ จะถูกตั้งขึ้นใหม่เป็นลีกระดับที่ห้า ซึ่งจะมีความคล้ายคลึงกับเตร์เซราดิบิซิออนแบบเดิม
ในวันที่ 30 มิถุนายน ค.ศ. 2022 หลังจากลีกใช้ชื่อ ปริเมราดิบิซิออนเอร์เรเฟฟ ได้แค่หนึ่งฤดูกาล ลีกนี้ได้เปลี่ยนชื่อเป็น ปริเมราเฟเดราซิออน
ด้านล่างคือรายชื่อสโมสรที่ลงเล่นในฤดูกาล 2021–22
มิสอินเตอร์เนชั่นแนลควีน 2005
มิสอินเตอร์เนชั่นแนลควีน 2005  เป็นการจัดประกวดมิสอินเตอร์เนชั่นแนลควีน ครั้งที่ 2 จัดขึ้นในวันที่ 29 ตุลาคม พ.ศ. 2548 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 18 คนจากทั่วโลก โดยตรีชฎา เพชรรัตน์ มิสอินเตอร์เนชั่นแนลควีน 2004 จากประเทศไทย ได้สวมมงกุฎให้แก่ มีมี มาร์ค จากประเทศสหรัฐอเมริกา เป็นผู้ครองตำแหน่งมิสอินเตอร์เนชั่นแนลควีนประจำปีนี้
ในปีนี้มีผู้เข้าประกวดทั้งหมด 18 คน ดังต่อไปนี้
โอลามบาทาร์
ดัมดิน ซุฮ์บาทาร์
มงฮ์ ข่าน
ภาษาอาหรับเมโสโปเตเมีย
วอลเลย์บอลหญิงเนชันส์ลีก 2022
วอลเลย์บอลหญิงเนชันส์ลีก 2022  เป็นการแข่งขันครั้งที่ 4 ของวอลเลย์บอลหญิงเนชันส์ลีก ซึ่งเป็นการแข่งขันวอลเลย์บอลหญิงระดับนานาชาติประจำปี การแข่งขันจัดขึ้นระหว่างวันที่ 31 พฤษภาคม – 17 กรกฎาคม ค.ศ. 2022
เมื่อวันที่ 1 มีนาคม ค.ศ. 2022 เอฟไอวีบีได้ประกาศตัดสิทธิ์ทีมชาติรัสเซียและทีมชาติเบลารุสในการเข้าร่วมการแข่งขันระดับนานาชาติและระดับทวีปเนื่องจากการรุกรานยูเครนของรัสเซีย ต่อมาเอฟไอวีบีได้ประกาศว่าบัลแกเรียจะเข้าแข่งขันแทนที่รัสเซีย
การแข่งขันรอบแรกประกอบไปด้วย 16 ทีม จะถูกแบ่งออกเป็น 2 กลุ่ม กลุ่มละ 8 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) โดยจะแข่งขันสลับกันกับทีมชายเป็นเวลาสามสัปดาห์ การแข่งขันจัดขึ้นทุกวันตั้งแต่วันอังคารถึงวันอาทิตย์ในแต่ละสัปดาห์
การแบ่งกลุ่มได้รับการประกาศเมื่อวันที่ 7 ธันวาคม ค.ศ. 2021
ภาษาอาหรับคูเซสถาน
สมเด็จพระราชินีเช็นดิน ด็อนด็อกโดลัม
พยาธิใบไม้ตับอ่อน
พยาธิใบไม้ตับอ่อน  เป็นปรสิตในระบบท่อน้ำดีของสุกร โคกระบือ อูฐ และไพรเมตชั้นสูง พบได้ไม่บ่อยในมนุษย์ ซึ่งเป็นโฮสต์โดยบังเอิญ (accidental host) พบได้ในทวีปเอเชียและอเมริกาใต้ มีหอยน้ำจืดเป็นโฮสต์กึ่งกลางตัวแรก และมีตั๊กแตนเป็นโฮสต์กึ่งกลางที่สอง มีความยาวประมาณ 8–12 มม. และความกว้างประมาณ 5–8 มม.
Eurytrema pancreaticum
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1914)
แอ็นสท์ เอากุสท์ เจ้าชายรัชทายาทแห่งเบราน์ชไวค์ เจ้าชายแห่งฮันโนเฟอร์ (; 18 มีนาคม ค.ศ. 1914 – 9 ธันวาคม ค.ศ. 1987) เป็นพระประมุขของราชวงศ์ฮันโนเฟอร์ตั้งแต่ปี 1953 จนกระทั่งสิ้นพระชนม์ใน 1987 ตั้งแต่ประสูติจนกระทั่งการปฏิวัติเยอรมันในปี ค.ศ. 1918–1919 พระองค์เป็นรัชทายาทของดัชชีเบราน์ชไวค์ซึ่งเป็นรัฐหนึ่งของจักรวรรดิเยอรมัน
พระองค์ประสูติที่เมืองเบราน์ชไวค์ประเทศเยอรมนี เป็นพระโอรสพระองค์โตของแอ็นสท์ เอากุสท์ ดยุกแห่งเบราน์ชไวค์และเจ้าหญิงวิคโทรีอา ลูอีเซอ แห่งปรัสเซีย พระราชธิดาพระองค์เดียวของจักรพรรดิวิลเฮ็ล์มที่ 2 พระองค์สืบเชื้อสายมาจากสมเด็จพระเจ้าจอร์จที่ 3 แห่งสหราชอาณาจักร พระบิดาและพระมารดาจึงพระญาติชั้นที่ 3 จึงถูกถอดออก ตั้งแต่ประสูติ พระองค์เป็น"เจ้าชายรัชทายาทแห่งเบราน์ชไวค์" พระองค์ยังทรงประสูติได้ไม่นานใน ค.ศ. 1914 ทรงเป็นเจ้าชายสหราชอาณาจักร โดยสมเด็จพระเจ้าจอร์จที่ 5 แห่งสหราชอาณาจักร และเป็นทายาทสืบสกุลดยุกแห่งคัมบาลันด์และเทวิอ็อตเดล และ เอิร์ลแห่งอาร์มา ซึ่งถูกระงับภายใต้พระราชบัญญัติการกีดกัน 1917
บีเอ็นเคโฟร์ตีเอตทีมบีทรีไซชูเบลกะนารุสเตจ
บีเอ็นเคโฟร์ตีเอตทีมบีทรีไซชูเบลกะนารุสเตจ หรือ เสียงระฆังแห่งความฝัน (ไซชู เบล กะ นารุ) (ญี่ปุ่น: 最終ベルが鳴る ทับศัพท์: Saishuu bell ga naru) เป็นสเตจการแสดงลำดับที่ 2 ของบีเอ็นเคโฟร์ตีเอตทีมบีทรี (BIII) โดยมีที่มาจากเอเคบีโฟร์ตีเอตทีมเคสเตจที่ 4 และมีการดัดแปลงคำร้องเป็นภาษาไทยทั้งหมด ซึ่งได้เปิดแสดง ณ บีเอ็นเคโฟร์ตีเอต เดอะแคมปัส ครั้งแรกในรอบสื่อมวลชนเมื่อวันที่ 9 สิงหาคม พ.ศ.2563 และการแสดงปกติรอบแรกเมื่อวันที่ 22 สิงหาคม พ.ศ. 2563 จนถึงปัจจุบัน
M00.　overture
M01.　Mammoth (Mammoth / マンモス)
M02. เสียงระฆังแห่งความฝัน (Saishuu Bell ga naru / 最終ベルが鳴る)
M03.　หลักสูตรความรัก (Boyfriend no tsukurikata / ボーイフレンドの作り方)
M04.　แค่ไม่อยากเป็นเด็กดี (Erai hito ni naritaku nai / 偉い人になりたくない)
M05.　Return Match (Return Match / リターンマッチ)M06.　จอมโจรปล้นรัก (Hatsukoi dorobou / 初恋泥棒)M07.　Jewel ในดวงใจ (Gomen ne Jewel / ごめんね ジュエル)M08.　ทุ่งดอกไม้ยามรัตติกาล (Oshibe to meshibe to yoru no chouchou / おしべとめしべと夜の蝶々)M09.　16 เสียงของพวกเรา (16 nin shimai no uta / 夜風の仕業)M10.　Stand up
M11.　Coolgirl
M12.　หมดทั้งใจให้เธอ (Kaiyuugyo no Capacity / 回遊魚のキャパシティ)
M13.　ไปกันมะ เจอกันหน่อย (Ai ni yukou / 会いに行こう)
EN01.　แมวสยาม (Shamu Neko / シャムネコ)
EN02.　เส้นทางแห่งชีวิต (Melos no michi / メロスの道)
EN03.　เราจะเดินไปด้วยกัน (Sasae / 支え)
บีเอ็นเคโฟร์ตีเอตทีมบีทรี: เฌอปราง อารีย์กุล, กุลจิราณัฐ อินทรศิลป์ (เจน), เจนนิษฐ์ โอ่ประเสริฐ, สุชญา แสนโคต (จิ๊บ), ณัฐรุจา ชุติวรรณโสภณ (แก้ว), กรภัทร์ นิลประภา (เคท), วฑูศิริ ภูวปัญญาศิริ (ก่อน), รชยา ทัพพ์คุณานนต์ (มินมิน), มิโอริ โอคุโบะ, กวิสรา สิงห์ปลอด (มายยู), วรินท์รัตน์ ยลประสงค์ (นิกี้), กานต์ธีรา วัชรทัศนกุล (เนย), จิดาภา แช่มช้อย (แพนด้า), รินรดา อินทร์ไธสง (เปี่ยม), ปัญสิกรณ์ ติยะกร (ปัญ) และ วีรยา จาง (วี)
บีเอ็นเคโฟร์ตีเอตทีมบีทรี: เฌอปราง อารีย์กุล, สุมิตตา ดวงแก้ว (ฝ้าย), กุลจิราณัฐ อินทรศิลป์ (เจน), เจนนิษฐ์ โอ่ประเสริฐ, สุชญา แสนโคต (จิ๊บ), ณัฐรุจา ชุติวรรณโสภณ (แก้ว), กรภัทร์ นิลประภา (เคท), วฑูศิริ ภูวปัญญาศิริ (ก่อน), รชยา ทัพพ์คุณานนต์ (มินมิน), มิโอริ โอคุโบะ, กวิสรา สิงห์ปลอด (มายยู), วรินท์รัตน์ ยลประสงค์ (นิกี้), กานต์ธีรา วัชรทัศนกุล (เนย), จิดาภา แช่มช้อย (แพนด้า), ปัญสิกรณ์ ติยะกร (ปัญ) และ วีรยา จาง (วี)
มิสอินเตอร์เนชั่นแนลควีน 2006
มิสอินเตอร์เนชั่นแนลควีน 2006  เป็นการจัดประกวดมิสอินเตอร์เนชั่นแนลควีน ครั้งที่ 3 จัดขึ้นในวันที่ 28 ตุลาคม พ.ศ. 2549 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 23 คนจากทั่วโลก โดยมีมี มาร์ค มิสอินเตอร์เนชั่นแนลควีน 2005 จากประเทศสหรัฐอเมริกา ได้สวมมงกุฎให้แก่ เอริกา แอนดรูว์ จากประเทศเม็กซิโก เป็นผู้ครองตำแหน่งมิสอินเตอร์เนชั่นแนลควีนประจำปีนี้
มิสอินเตอร์เนชั่นแนลควีน 2007
มิสอินเตอร์เนชั่นแนลควีน 2007  เป็นการจัดประกวดมิสอินเตอร์เนชั่นแนลควีน ครั้งที่ 4 จัดขึ้นในวันที่ 10 พฤศจิกายน พ.ศ. 2550 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 24 คนจากทั่วโลก โดยเอริกา แอนดรูว์ มิสอินเตอร์เนชั่นแนลควีน 2006 จากประเทศเม็กซิโก ได้สวมมงกุฎให้แก่ ธัญญรัศม์ จิรพัฒน์พากรณ์ จากประเทศไทย เป็นผู้ครองตำแหน่งมิสอินเตอร์เนชั่นแนลควีนประจำปีนี้
ในปีนี้มีผู้เข้าประกวดทั้งหมด 24 คน ดังต่อไปนี้
โอเกได ข่าน
จักรพรรดิยฺเหวียนฮุ่ยจง
มิสอินเตอร์เนชั่นแนลควีน 2009
มิสอินเตอร์เนชั่นแนลควีน 2009  เป็นการจัดประกวดมิสอินเตอร์เนชั่นแนลควีน ครั้งที่ 5 จัดขึ้นในวันที่ 31 ตุลาคม พ.ศ. 2552 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 18 คนจากทั่วโลก โดยธัญญรัศม์ จิรพัฒน์พากรณ์ มิสอินเตอร์เนชั่นแนลควีน 2007 จากประเทศไทย ได้สวมมงกุฎให้แก่ ไอ ฮะรุนะ จากประเทศญี่ปุ่น เป็นผู้ครองตำแหน่งมิสอินเตอร์เนชั่นแนลควีนประจำปีนี้
จักรพรรดิหยวนเทียนซุ่น
Make It Right the Series รักออกเดิน
จักรพรรดิหยวนอู่จง
จักรพรรดิหยวนอิงจง
จักรพรรดิหยวนไท่ติ้ง
จักรพรรดิหยวนเทียนชุ่น
จักรพรรดิหยวนเหวินจง
จักรพรรดิหยวนหมิงจง
จักรพรรดิหยวนหนิงจง
จักรพรรดิหยวนฮุ่ยจง
จักรพรรดิหยวนเหรินจง
โบยันท์ ข่าน
ราจิบาก
วัดดอยพระธาตุ
วัดดอยพระธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บ้านแม่กุใหม่ท่าซุง หมุ่ที่ 9 ในตำบลแม่กุ อำเภอแม่สอด จังหวัดตาก มีที่ดินตั้งวัดเนื้อที่ 23 ไร่ 1 งาน 75 ตารางวา
วัดดอยพระธาตุ หรือ วัดพระธาตุ สร้างวัดมาตั้งแต่โบราณมาแล้ว สันนิษฐานว่า เป็นโบราณสถานในสมัยอยุธยาถึงสมัยรัตนโกสินทร์ แต่ต่อมาได้กลายสภาพเป็นวัดร้าง และได้รับการบูรณปฏิสังขรณ์ให้เป็นวัดมีพระสงฆ์ขึ้นมาใหม่ กระทรวงศึกษาธิการประกาศตั้งวัดเมื่อวันที่ 30 กันยายน พ.ศ. 2523 ได้รับพระราชทานวิสุงคามสีมาเมื่อ พ.ศ. 2531
ที่ตั้งวัดเป็นเนินภูเขา สภาพแวดล้อมเป็นที่นาและหมู่บ้าน เสนาสนะที่สำคัญ ได้แก่ ศาลาการเปรียญกว้าง 10 เมตร ยาว 15 เมตร สร้างเมื่อ พ.ศ. 2498 กุฏิสงฆ์สร้างด้วยไม้ 2 หลัง เจดีย์เก่าแก่อายุราว 200 ปี ฐานกว้างด้านละ 3 เมตร สูง 6 เมตร ชาวบ้านในหมู่บ้านเชื่อว่ามีนาคอาศัยอยู่ที่เจดีย์
เขตผู้ว่าราชการเอสโตเนีย
วัดเหนือ (อำเภอเมืองร้อยเอ็ด)
วัดเหนือ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองร้อยเอ็ด จังหวัดร้อยเอ็ด เป็นวัดที่เก่าแก่ที่สุดของจังหวัดร้อยเอ็ด เนื้อที่วัดประมาณ 9 ไร่
ที่ตั้งวัดอยู่บนเนินสูงเรียกว่า "โนนวัดเหนือ" คาดว่าอาจเป็นศูนย์กลางของชุมชนในระยะแรก เพราะเป็นจุดที่สูงที่สุดภายในเมืองร้อยเอ็ด ปรากฏหลักฐานชุมชนโบราณที่มีอายุกว่า 1000 ปี มีสำนวนที่กล่าวกันต่อมาว่า "วัดเหนือคู่บ้าน วัดกลางคู่เมือง" เพราะว่าวัดเหนือสร้างขึ้นในตอนที่จังหวัดร้อยเอ็ดยังเป็นหมู่บ้านเล็ก ๆ ชื่อ "บ้านกุ่มฮ้าง" ส่วนวัดกลางนั้นสร้างตอนที่จังหวัดร้อยเอ็ดเป็นเมืองสาเกตุนครที่เจริญรุ่งเรืองแล้ว หลักฐานทางโบราณคดีคือร่องรอยเสาหินโบราณแปดเหลี่ยม (หินยุคใหม่ อายุ 3,000 ปี) สูง 1.5 เมตร คล้ายศิวลึงค์ของศาสนาพราหมณ์ ตรงฐานมีกลีบบีวคว่ำบัวหงาย จารึกอักษรปาลวะของอินเดียสมัยคุปตะ ตรงกับสมัยทวาราวดี และเขียนข้อความว่า "ปุญณธมะณธ” สร้างโดยคนมีบุญขอบเขตคนมีบุญ
กรมการศาสนาระบุว่าตั้งวัดเมื่อ พ.ศ. 2348 ได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2526
อาคารเสนาสนะที่สำคัญ คือ พระธาตุองค์ใหญ่ทรงบัวเหลี่ยมมุงแบบศิลปะล้านช้าง เรียกกันว่า "พระธาตุยาคู" อายุราวพุทธศตวรรษที่ 24–25 ด้านในองค์พระธาตุก่อด้วยอิฐขนาดใหญ่ ส่วนด้านนอกก่อด้วยอิฐขนาดเล็กกว่าและมีการฉาบปูน คาดว่าอาจสร้างขึ้นครั้งแรกตั้งแต่สมัยทวารวดีเพราะในยุคนั้นมักก่อด้วยอิฐขนาดใหญ่ ต่อมาคงได้รับการบูรณะจนมีรูปแบบอย่างปัจจุบัน โบราณวัตถุสมัยทวารวดีอีกชิ้นคือใบเสมาหินทรายศิลปะทวารวดีหลายใบฝังอยู่รายรอบพระธาตุ พบเมื่อ พ.ศ. 2526 ระหว่างการบูรณปฏิสังขรณ์องค์พระธาตุ โดยตั้งอยู่ล้อมรอบพระธาตุ เป็นใบเสมาที่สลักแกนกลางเป็นลายสถูปหรือหม้อน้ำ ส่วนฐานสลักเป็นลายกลีบบัว สิมอีสานแบบมหาอุดอายุ 200 ปี อิทธิพลล้านช้าง มีลักษณะเตี้ย กว้าง หน้าต่างปิดตาย ผู้หญิงไม่สามารถเข้าไปในสิมได้
มิสอินเตอร์เนชั่นแนลควีน 2010
มิสอินเตอร์เนชั่นแนลควีน 2010  เป็นการจัดประกวดมิสอินเตอร์เนชั่นแนลควีน ครั้งที่ 6 จัดขึ้นในวันที่ 19 พฤศจิกายน พ.ศ. 2553 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 21 คนจากทั่วโลก โดยไอ ฮะรุนะ มิสอินเตอร์เนชั่นแนลควีน 2009 จากประเทศญี่ปุ่น ได้สวมมงกุฎให้แก่ มินิ ฮัน จากประเทศเกาหลีใต้ เป็นผู้ครองตำแหน่งมิสอินเตอร์เนชั่นแนลควีนประจำปีนี้
วัดไตรภูมิ (อำเภอจตุรพักตรพิมาน จังหวัดร้อยเอ็ด)
ผู้บัญชาการเรด
เอ็นบีเอ นัดชิงชนะเลิศ 2021
เอ็นบีเอ นัดชิงชนะเลิศ 2021  เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2020–21 ซึ่งมิลวอกี บักส์จะแข่งขันกับฟีนิกซ์ ซันส์ โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (มิลวอกี บักส์เป็นแชมป์สายตะวันออก และฟีนิกซ์ ซันส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 6 กรกฎาคมและสิ้นสุดในวันที่ 22 กรกฎาคม ถ้าหากต้องมี 7 นัด เนื่องจากการระบาดทั่วของโควิด-19 ทำให้นัดชิงชนะเลิศได้ถูกเลื่อนออกไปเป็นปีที่สองติดต่อกัน โดยถูกเลื่อนไปแข่งขันในช่วงเดือนกรกฎาคม
มิลวอกี บักส์ คว้าแชมป์เอ็นบีเอเป็นสมัยที่สองและเป็นครั้งแรกในรอบ 50 ปี โดยเอาชนะ ฟีนิกซ์ ซันส์ 4-2 เกม และยานนิส อันตีโทคุมโบ ได้รับรางวัลผู้เล่นทรงคุณค่าซึ่งเป็นนักกีฬาชาวกรีกคนแรกที่ได้รับรางวัลนี้
สนามแข่งขันสองสนามได้รับการจัดขึ้นที่ฟุตพรินต์เซ็นเตอร์ ออกฟีนิกซ์ และไฟเซิร์ฟฟอรัม มิลวอกี
ผลการแข่งขันกันในฤดูกาลปกติ.
ซันส์ชนะฤดูกาลปกติ 2-0 เกม
Diabetic diet
ดร.เกโร่
ฮอร์โมนอินซูลิน
อินซูลิน (ยา)
ยาอินซูลินคือยาที่นำฮอร์โมนอินซูลินมาใช้รักษาโรคที่ทำให้มีน้ำตาลในเลือดสูง โรคเหล่านี้ได้แก่ เบาหวานชนิดที่ 1, เบาหวานชนิดที่ 2, เบาหวานแห่งครรภ์ และภาวะแทรกซ้อนบางอย่างของเบาหวาน เช่น เลือดเป็นกรดคีโตนจากเบาหวาน (DKA) และภาวะเลือดมีน้ำตาลสูงและมีความเข้มข้นสูง (HHS)
Insulin (medication)
เลือดเป็นกรดคีโตนจากเบาหวาน
เบาหวานแห่งครรภ์
น้ำตาลในเลือดสูง
ยาอินซูลิน
การฉีดอินซูลิน
ฮัมบัตสึ
ฮัมบัตสึ ( "hambatsu") เป็นชนชั้นปกครองใหม่ในยุคเมจิของญี่ปุ่น
สมาชิกของชนชั้นนี้เป็นสาวกของโคกุงาคุ และเชื่อว่าพวกเขาเป็นผู้สร้างระเบียบใหม่ที่ยิ่งใหญ่ บุคคลสำคัญสองคนของชนชั้นนี้คือ โอกูโบะ โทชิมิจิ บุตรชายของข้ารับใช้จากซัตสึมะ และซามูไรจากซัตสึมะ ไซโง ทากาโมริ ผู้ร่วมกับโชชู โทซะ และฮิเซ็นเพื่อโค่นล้มรัฐบาลโชกุนโทกูงาวะ โอกูโบะ กลายเป็นรัฐมนตรีว่าการกระทรวงการคลังและ ไซโง กลายเป็นจอมพล; ทั้งสองเป็นที่ปรึกษาของจักรพรรดิ คิโดะ ทากาโยชิ ชาวโชชู ลูกศิษย์ของ โยชิดะ โชอิง และผู้สมรู้ร่วมคิดกับ โอกูโบะ และ ไซโง กลายเป็นรัฐมนตรีว่าการกระทรวงศึกษาธิการ ที่โดดเด่นอีกคนคือ อิวากูระ โทโมมิ เป็นชาวเกียวโตซึ่งต่อต้านโทกูงาวะและกลายเป็นเอกอัครราชทูตญี่ปุ่นคนแรกประจำสหรัฐอเมริกา และโอกูมะ ชิเงโนบุ แห่งฮิเซ็น ซึ่งดำรงตำแหน่งรัฐมนตรีกระทรวงต่าง ๆ และกลายเป็นนายกรัฐมนตรีในปี ค.ศ. 1898
เพื่อบรรลุเป้าหมายของระเบียบสังคมใหม่ ฮัมบัตสึจึงได้เริ่มยกเลิกการแบ่งแยกทางสังคมทั้งสี่ผ่านการปฏิรูปเศรษฐกิจและสังคมแบบต่อเนื่อง รายได้ของรัฐบาลโชกุนโทกูงาวะขึ้นอยู่กับภาษีที่เก็บในดินแดนของโทกูงาวะและดินแดนไดเมียวอื่น ๆ เงินกู้จากชาวนาที่ร่ำรวยและพ่อค้าในเมือง ค่าธรรมเนียมศุลกากรที่จำกัด และการรับเงินกู้จากต่างประเทศอย่างไม่เต็มใจ เพื่อจัดหารายได้และพัฒนาโครงสร้างพื้นฐานที่ดี รัฐบาลใหม่ให้ทุนในการปรับปรุงท่าเรือ ประภาคาร การนำเข้าเครื่องจักร โรงเรียน การศึกษาในต่างประเทศสำหรับนักเรียน เงินเดือนสำหรับครูและที่ปรึกษาต่างประเทศ การปรับปรุงกองทัพและกองทัพเรือ เครือข่ายรถไฟและโทรเลข และการทูตต่างประเทศ เช่น ภารกิจอิวากูระ
แฮร์รี เอส ทรูแมน
นายพลบลู
ฐิติยา รังสิตพล
จาตุรงค์ เพ็งนรพัฒน์
นายแพทย์ จาตุรงค์ เพ็งนรพัฒน์ เป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย เป็นสามีของนางอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ พรรคภูมิใจไทย ภายหลังปรากฏตัวในงานวันคล้ายวันเกิดนายเนวิน ชิดชอบ คาดว่าเตรียมลงเลือกตั้งในนามพรรคภูมิใจไทย
จาตุรงค์ เกิดเมื่อวันที่ 21 เมษายน พ.ศ. 2505 จบการศึกษาแพทยศาสตรบัณฑิต จากมหาวิทยาลัยขอนแก่น รัฐศาสตรมหาบัณฑิต จากมหาวิทยาลัยสุโขทัยธรรมาธิราช และปรัชญาดุษฎีบัณฑิต จากมหาวิทยาลัยราชภัฏอุบลราชธานี เขาสมรสกับนางอุดมลักษณ์ เพ็งนรพัฒน์ น้องสาวของนายธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ
จาตุรงค์ เพ็งนรพัฒน์ ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ ตั้งแต่ปี 2538 ได้รับเลือกตั้งเป็นสมัยแรก ในนามพรรคชาติไทย และได้รับเลือกตั้งต่อเนื่องอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในปี 2544 ลงสมัครรับเลือกตั้งในนามพรรคไทยรักไทย และได้รับเลือกตั้งเป็นสมัยที่ 3 จากนั้นได้ลงสมัครรับเลือกตั้งอีกครั้งในปี 2548 และได้รับเลือกตั้งเป็นสมัยที่ 4
กระทั่งถูกตัดสิทธิ์ทางการเมืองจากคดียุบพรรคการเมือง พ.ศ. 2549 จึงสนับสนุนให้นางอุดมลักษณ์ ลงสมัครรับเลือกตั้งแทน
หลังพ้นจากการถูกตัดสิทธิ์ทางการเมือง เขาได้เข้าร่วมงานกับพรรคเพื่อไทย และลงสมัครรับเลือกตั้งอีกครั้ง เป็น ส.ส.สมัยที่ 5
เนียส
เนียส  หรือชื่อภาษาอังกฤษคือ เหมียว  เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก สร้างโดยเคน ซุงิโมะริ ปรากฏครั้งแรกในเกมโปเกมอนภาคเรด และ บลู
ใครคืออองชองเต